**ISTORICUL SISTEMULUI TREZORERIAL**

Trezoreria de Stat în structura Ministerului Finanţelor a fost creată în temeiul Decretului Preşedintelui Republicii Moldova nr.39 din 10 martie 1993, în scopul promovării politicii bugetare de stat, administrării efective a sistemului bugetar şi a fondurilor extrabugetare, utilizării raţionale a mijloacelor statului.

Dezvoltarea şi implementarea sistemului trezorerial în Republica Moldova s-a efectuat pe etape:

**Etapa I:** anii 1993 –1997. Începînd cu 1 aprilie 1994 Trezoreria de Stat a deschis la Banca Natională a Moldovei un cont unic, prin care s-a asigurat acumularea şi administrarea veniturilor în suma totală, fară a asigura evidenţa lorpe tipuri de impozite şi taxe. De la acelaşi cont se efectua finanţarea cheltuielilor bugetului de stat prin intermediul ordonatorilor principali de credite în limita alocaţiilor bugetare trimestriale aprobate.

**Etapa II:** anii 1998 –1999. Pentru executarea prevederilor Hotarîrii Guvernului Republicii Moldova nr.683 din 10 decembrie 1996 privind crearea structurilor teritoriale de trezorerie, Ministerul Finanţelor a creat urmatoarele trezorerii teritoriale:

* De la 1 ianuarie 1998 –Trezoreria Teritorială Chişinău, cu un efectiv de state de 25 unităţi;
* Pe parcursul trimestrului II al anului 1998 –10 trezorerii teritoriale cu sediul în urmatoarele localităţi: Bălţi, Edineţ, Soroca, Drochia, Ungheni, Hînceşti, Cahul, Căuşeni şi Comrat, cu un efectiv de state de 3 unităţi în fiecare trezorerie, în total 32 de unităţi.

Concomitent cu crearea trezoreriilor teritoriale s-au efectuat modificări în procesul de executare de casă a bugetului de stat.

Astfel, începînd cu 1 ianuarie 1998, veniturile bugetului de stat s-au administrat prin intermediul a 5000 de conturi trezoreriale de venituri, care au asigurat evidenţa încasarilor la nivel de fiecare tip de impozite şi taxe şi unitate administrativ-teritorială.

Totodată, au fost închise în jur de 1500 conturi bancare ale instituţiilor bugetare, finanţate de la bugetul de stat şi au fost deschise conturi trezoreriale în trezoreriile teritoriale respective, în baza planurilor de finanţare aprobate pentru fiecare instituţie.

**Etapa III:** anii 2000 –2002. Pentru executarea art.28 din Legea privind finanţele publice locale nr.491-XIV din 9 iulie 1999 (în prezent abrogată) şi Hotarîrii Guvernului Republicii Moldova nr.961 din 20 octombrie 1999 cu privire la dezvoltarea sistemului trezorerial, Ministerul Finanţelor, de comun cu Banca Națională a Moldovei şi organele administrației 2 publice locale au fost autorizate să asigure organizarea şi implementarea etapei a III-a de dezvoltare a sistemului trezorerial în republică, care prevede executarea de casa a bugetelor unităţilor administrativ-teritoriale prin intermediul trezoreriilor teritoriale.

***Anul 2000***

De la 1 ianuarie au fost create şi au început activitatea suplimentar 3 trezorerii noi, şi anume Trezoreria teritorială Chişinău – bugetul municipiului, Trezoreria teritorială Chişinău – bugetul județului şi Trezoreria teritorială Taraclia.

Prin urmare, pe parcursul anului 2000 sistemul trezorerial al Ministerului Finanţelor (constituit din Trezoreria Centrală şi 14 trezorerii teritoriale) a asigurat evidenţa încasărilor zilnice ale bugetului de stat şi ale bugetelor unităţilor administrativ-teritoriale prin circa 2 milioane de conturi, unitate administrative-teritorială şi localitate (municipiu, oraş, sat/comună).

Astfel, de la 1 ianuarie 2000, sistemul trezorerial asigură administrarea veniturilor bugetului de stat şi bugetelor unităţilor administrativ - teritoriale.

***Anii 2001-2002***

În scopul creării unor condiţii mai favorabile pentru deservirea direcţiilor generale finanţe, a primăriilor, instituţiilor publice, care asigură executarea de casă a bugetelor unităţilor administrative - teritoriale, pe parcursul anului 2001 şi-au început activitatea 23 de trezorerii teritoriale.

Începînd cu 1 aprilie, în judeţele Cahul şi Ungheni s-a efectuat testarea pachetelor de programe elaborate de către colaboratorii Trezoreriei Centrale de comun cu cei ai Centrului Informativ de Calcul al Ministerului Finanţelor.

În baza rezultatelor testării şi pentru executarea hotarîrii Colegiului Ministerului

Finanţelor nr.16/3 din 24 mai 2001, s-a efectuat extinderea sistemului trezorerial pe tot teritoriul republicii, şi anume:

• de la 1 iulie 2001 – în judeţele Tighina, Lapuşna, Taraclia şi UTA Gagauzia;

• de la 1 august 2001 – în judeţele Balţi, Edineţ, Orhei, Soroca şi Chişinău;

• de la 1 octombrie 2001- primariile municipiului Chişinău;

• de la 1 ianuarie 2002 – în instituţiile publice finanţate de la bugetul municipiului

Chişinău.

începînd cu anul 2001, în republică activează 38 trezorerii teritoriale.

**Etapa IV:** anul 2004 preluarea la gestionare a veniturilor fondurilor obligatorii de asistenţă medicală prin sistemul trezorerial;

**Etapa V:** anul 2006 preluarea la gestionare a veniturilor bugetului asigurărilor sociale de stat prin sistemul trezorerial.

**Etapa VI:** anul 2007 transferarea mijloacelor speciale, fondurilor speciale şi mijloacelor intrate temporar în posesia instituţiilor publice, finanţate de la bugetul de stat, de la conturile bancare a trezoreriilor teritoriale în Contul Unic Trezorerial (CUT) al Ministerului Finanţelor.

**Etapa VII:** anul 2008transferarea mijloacelor bugetului asigurărilor sociale de stat, fondurilor asigurării obligatorii de asistenţă medicală şi bugetelor unităţilor administrativ -teritoriale de la conturile bancare în bănci comerciale la Contul Unic Trezorerial (CUT) al Ministerului Finanţelor

În scopul utilizării temporare a soldurilor disponibile de mijloace bănești din conturile autorităților/instituțiilor publice finanțate de la bugetul de stat, precum și soldurile de mijloace bănești din conturile autorităților/instituțiilor publice la autogestiune, deschise în Contul Unic Trezorerial al Ministerului Finanţelor, conform legii bugetare anuale:

**Din anul 2015** autorităților/instituțiilor publice la autogestiune gestionează mijloacele financiare prin Contul Unic Trezorerial al Ministerului Finanțelor

**Din anul 2016** unele întreprinderi de stat și societăți pe acțiuni gestionează mijloacele financiare prin Contul Unic Trezorerial al Ministerului Finanțelor